Tokio 19. apríla (TASR) - Koncern Sony uvedie v Japonsku koncom apríla na trh miniwalkman NW E8P pozostávajúci z dvoch častí, ktoré sa dajú pripevniť priamo na ucho. Obidve časti v tvare mušle vážia spolu 45 gramov a vo svojom vnútri skrývajú dve maličké batérie, s ktorými je prístroj schopný sedemhodinovej nepretržitej prevádzky.
Pamäť miniwalkmana má kapacitu 64 MB, takže pojme asi 120 minút hudby. Skladby však musia byť v počítači konvertované do formátu firmy Sony Atrac 3 a do walkmana sa prehrajú cez USB kábel. Príslušný softvér je zahrnutý v príslušenstve.
Walkman NW E8P sa bude predávať za 320 dolárov. Ďalšie informácie o produkte sú na internetovej stránke www.walkman.sony.co.jp/webcm/network/e8p/index.html.